22.6.2023
EL
Επίσημη Εφημερίδα της Ευρωπαϊκής Ένωσης
C 220/11
ΧΑΙΡΕΤΙΖΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ ΚΑΙ ΕΝΘΑΡΡΥΝΕΙ ΤΑ ΚΡΑΤΗ ΜΕΛΗ ΝΑ ΠΡΟΒΟΥΝ ΣΤΙΣ ΑΚΟΛΟΥΘΕΣ ΕΝΕΡΓΕΙΕΣ: 14.
Να εξετάσουν τον κίνδυνο ανάπτυξης αντοχής στα ιατρικά και κτηνιατρικά αντιμικροβιακά από τη χρήση φυτοπροστατευτικών προϊόντων ή βιοκτόνων, βάσει επιστημονικής έρευνας και αντίστοιχων στοιχείων, στο πλαίσιο της αξιολόγησης της ασφάλειας και της λήψης αποφάσεων σχετικά με τα εν λόγω προϊόντα, και, εφόσον απαιτείται, να επανεξετάζουν τις αποφάσεις εφόσον προκύψουν νέα στοιχεία.
Εφόσον είναι αναγκαίο, θα πρέπει να εφαρμόζονται κατάλληλοι όροι ή περιορισμοί χρήσης για τα αντίστοιχα προϊόντα.
Ε.
Συνιστώμενοι στόχοι για την κατανάλωση αντιμικροβιακών και τη μικροβιακή αντοχή
ΚΑΛΕΙ ΤΑ ΚΡΑΤΗ ΜΕΛΗ: 15.
Να λάβουν τα κατάλληλα εθνικά μέτρα προκειμένου να εξασφαλίσουν ότι, το αργότερο έως το 2030, η συνολική κατανάλωση αντιβιοτικών από τον άνθρωπο [σε καθορισμένη ημερήσια δόση (DDD) ανά 1 000 κατοίκους ημερησίως], σε επίπεδο κοινότητας και νοσοκομείων συνδυαστικά, μεταξύ άλλων και στις υποδομές μακροχρόνιας φροντίδας και σε χώρους κατ’ οίκον φροντίδας, θα μειωθεί κατά 20 % στην Ένωση σε σύγκριση με το έτος αναφοράς 2019. 16.
Να λάβουν τα κατάλληλα εθνικά μέτρα προκειμένου να εξασφαλίσουν ότι, το αργότερο έως το 2030, τουλάχιστον το 65 % των αντιβιοτικών που καταναλώνονται συνολικά από τον άνθρωπο ανήκει στην ομάδα αντιβιοτικών «Access», όπως ορίζεται στην ταξινόμηση AWaRe του ΠΟΥ (64). 17.
Να λάβουν τα κατάλληλα εθνικά μέτρα προκειμένου να εξασφαλίσουν ότι, το αργότερο έως το 2030, η συνολική επίπτωση των βακτηριαιμιών από τον ανθεκτικό στη μεθικιλλίνη Staphylococcus aureus (MRSA) (αριθμός ανά 100 000 κατοίκους) θα μειωθεί κατά 15 % στην ΕΕ, σε σύγκριση με το έτος αναφοράς 2019. 18.
Να λάβουν τα κατάλληλα εθνικά μέτρα προκειμένου να εξασφαλίσουν ότι, το αργότερο έως το 2030, η συνολική επίπτωση των βακτηριαιμιών από την ανθεκτική στις κεφαλοσπορίνες τρίτης γενιάς Escherichia coli (αριθμός ανά 100 000 κατοίκους) θα μειωθεί κατά 10 % στην ΕΕ, σε σύγκριση με το έτος αναφοράς 2019. 19.
Να λάβουν τα κατάλληλα εθνικά μέτρα προκειμένου να εξασφαλίσουν ότι, το αργότερο έως το 2030, η συνολική επίπτωση των βακτηριαιμιών από την ανθεκτική στις καρβαπενέμες Klebsiella pneumoniae (αριθμός ανά 100 000 κατοίκους) θα μειωθεί κατά 5 % στην ΕΕ, σε σύγκριση με το έτος αναφοράς 2019.
Οι συνιστώμενες επιμέρους συνεισφορές των κρατών μελών για την επίτευξη των εν λόγω στόχων της Ένωσης παρουσιάζονται στο παράρτημα της παρούσας σύστασης. 20.
Να καθορίσουν δείκτες και να ανταλλάξουν βέλτιστες πρακτικές για τη χρήση τους, που θα στηρίξουν την επίτευξη των συνιστώμενων στόχων, καθώς και στόχων για άλλες πτυχές που σχετίζονται με τη μικροβιακή αντοχή, όπως ο έλεγχος της πρόληψης των λοιμώξεων, η αντιμικροβιακή επιστασία, οι πρακτικές συνταγογράφησης και η κατάρτιση.
ΧΑΙΡΕΤΙΖΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ ΚΑΙ ΕΝΘΑΡΡΥΝΕΙ ΤΑ ΚΡΑΤΗ ΜΕΛΗ ΝΑ ΠΡΟΒΟΥΝ ΣΤΙΣ ΑΚΟΛΟΥΘΕΣ ΕΝΕΡΓΕΙΕΣ: 21.
Να θεσπίσουν κατάλληλα μέτρα για να συμβάλουν στην επίτευξη του στόχου της στρατηγικής «Από το αγρόκτημα στο πιάτο» και του σχεδίου δράσης για μηδενική ρύπανση, ο οποίος συνίσταται στη μείωση κατά 50 % των συνολικών πωλήσεων των αντιμικροβιακών που χρησιμοποιούνται στην ΕΕ για τα εκτρεφόμενα ζώα και τις υδατοκαλλιέργειες έως το 2030.
ΣΤ. Ευαισθητοποίηση, εκπαίδευση και κατάρτιση ΕΝΘΑΡΡΥΝΕΙ ΤΑ ΚΡΑΤΗ ΜΕΛΗ: 22.
Να διασφαλίσουν, σε συνεργασία με τα ιδρύματα τριτοβάθμιας και επαγγελματικής εκπαίδευσης και με ενδιαφερόμενα μέρη και με τη βοήθεια παιδαγωγικών και συμπεριφορικών γνώσεων, ότι τα εθνικά προγράμματα σπουδών και τα προγράμματα συνεχούς εκπαίδευσης, μεταξύ άλλων στην ιατρική, τη νοσηλευτική, τη μαιευτική, τη φαρμακευτική, την οδοντιατρική, την κτηνιατρική, τη γεωργία και τη γεωπονία, τις περιβαλλοντικές και οικολογικές επιστήμες, περιλαμβάνουν υποχρεωτική διατομεακή κατάρτιση και μαθήματα ικανοτήτων σχετικά με τη μικροβιακή αντοχή, την πρόληψη και τον έλεγχο των λοιμώξεων, τους περιβαλλοντικούς κινδύνους, τη βιοπροφύλαξη και την αντιμικροβιακή επιστασία, συμπεριλαμβανομένης της συνετής χρήσης των αντιμικροβιακών, κατά περίπτωση.
(64) https://www.who.int/publications/i/item/2021-aware-classification.